open-index/open-wikipedia-markdown huggingface dataset:
סן ויסנטה

**סן ויסנטה** (בספרדית: **San Vicente**) היא עיר שנוסדה רשמית ב-27 בספטמבר 1961 והיא נמצאת בפרובינציית מיסיונס שבארגנטינה.

## היסטוריה

## גאוגרפיה
סן ויסנטה נמצאת במרחק של כ-141 קילומטרים מפוסאדאס, בירת הפרובינציה, ובמרחק של כ-916 קילומטרים מבואנוס איירס, בירת ארגנטינה.

## תנועה ותחבורה
העיר ממוקמת ליד הכבישים 13, 14 ו-212.

## חינוך
בסן ויסנטה ישנם 26 בתי ספר ו-3 מוסדות להשכלה גבוהה.

בשנת 2002 הוקם בעיר מוזיאון במלאת 28 שנים למותו של חואן פרון. הוא מציג את תשע שנות שלטונו של פרון כתור הזהב של ארגנטינה המודרנית.

## קישורים חיצוניים

* 

* 


## הערות שוליים

קטגוריה:מיסיונס: ערים
לולאת הקפיטול

**לולאת הקפיטול** (באנגלית: **Capitol Loop**) הוא כביש ראשי, העובר דרך העיר לאנסינג במדינת מישיגן, ארצות הברית.

הכביש בצורתו כלולאה הוצע במקור ב-1986 כחלק ממאמץ התחדשות במרכז העיר, וב-13 באוקטובר 1989 הכביש נסלל.

הכביש יוצר מסלול לולאה סביב הכביש המהיר 496 דרך מרכז העיר, ליד הקפיטול, בית המחוקקים וכמה ממחלקות המדינה. הכביש נבנה לצורך הפניית התנועה ממרכז העיר אל הקפיטול, ומבני ממשלה אחרים.

## ראו גם
* מערכת הכבישים המהירים הלאומית (ארצות הברית)

## קישורים חיצוניים

* קפיטול לופ
* דף עובדות הקפיטול Loop
* לולאת הקפיטול נפתחה מחדש

קטגוריה:מישיגן
אחיה (בית המקדש)

**אחיה** היה הממונה על הנסכים בבית המקדש השני, מחמישה עשר הממונים הקבועים שהיו בבית המקדש.

## תפקידו
לצד הקרבנות, נצטוו בני ישראל להביא לבית המקדש את ה**נסכים**, שהם מנחות מיין וסולת בלולה בשמן שהוקרבו בבית המקדש לצד קרבן עולה או שלמים. על מנת להקל על מביאי הנסכים, שלא ייאלצו להביא מבתיהם את כל הדרוש להבאת המנחה, נתמנה אחיה לאחראי על כל היינות, השמנים והסלתות, ועליו היה לקנות כמויות גדולות ממוצרים אלו ולשמרם בלשכתו, כדי שהעולים לירושלים יוכלו לרכוש אותם ממנו. המשנה מסבירה את הנוהל לפיו פעל אחיה בבית המקדש, בתיאום עם יוחנן בן פינחס, ממונה החותמות ששהה בלשכת החותמות שבבית המוקד, בתוך עזרת הכהנים:

החותם היה פיסת טין עליה רשם יוחנן מילה אחת - או "עגל", המסמל את קבלת דמי נסכי פר שתמורתם יינתנו מחצית ההין יין, מחצית ההין שמן ושלושה עשרוני סולת, או "זכר", המייצג את דמי נסכי האיל שתמורתם סיפק אחיה שליש ההין יין, שליש ההין שמן ושני עשרוני סולת, או "גדי", המסמל את דמי נסכי הכבש שתמורתם היו ניתנים רביעית ההין יין, רביעית ההין שמן ועשרון סולת, או "חוטא" שסימל את קרבן המצורע, שכדי להיטהר היה מקריב שני כבשים זכרים לעולה ואשם וכבשה נקבה לחטאת, ולשם כך היה זקוק לשלושה עשרוני סולת, שעם כל אחד מהם רביעית ההין יין ורביעית ההין שמן, ולתוספת עוד לוג שמן לצורך משיחתו על תנוך אוזנו ובהונותיו. בן עזאי הוסיף וטען כי על החותם הנמסר למצורע היה רשום "חוטא עשיר" או "חוטא דל" - שכן אם למצורע אין כסף להבאת שלושת הכבשים, הוא רשאי להחליף את החטאת והעולה בעופות, להם נדרשים נסכים מועטים יותר.

חותמים אלו היוו עדות לתשלום שקיבל יוחנן מבעל החותם בעבור הנסכים, וכך היה אחיה נוטל מבעל החותם את חותמו ומספק לו את הנסכים ששילם תמורתם. בערב היו נפגשים יוחנן ואחיה, ויוחנן היה מוסר לאחיה את התשלומים שניתנו במהלך היום לאוצר ההקדש, כדי שיקנה בהם אחיה נסכים נוספים למכירה.

לצד המילים המייצגות את כמות הנסכים, היה רשום על החותם המוגש לאחיה גם יום הנפקת החותם, ורק בו ביום הנקוב בחותם היה אחיה נותן את הנסכים למבקשיהם, כדי לוודא שמביא החותם לא רכש אותו כשהיה מחיר הנסכים זול וכעת בא לפדותו כשמחיר הנסכים ביוקר, ומתכוון להרוויח על חשבון ההקדש; התאריך סייע גם לוודא שאין המדובר בגנב או אדם שמצא חותם שלא שילם תמורתו וכעת כוונתו להוציא נסכים במרמה, וכך באותו היום יחשוש הגנב מלבוא עם החותם שמא ימצאנו בעליו החוקיים, ומכאן ואילך לא יקבל ממנו עוד אחיה את החותם. במקרה שאכן טוען אדם כי חותמו נגנב ממנו או אבד, היה עליו להמתין עד פגישתם של יוחנן ואחיה והשוואת החותמות והכסף שבידם, ואם אכן נמצא כי ליוחנן יש כסף כדי חותם נוסף שאינו בידי אחיה, היה אחיה מספק את הנסכים למאבד החותם.

בתלמוד ירושלמי הוסיפו כי על החותם היו רשומים גם שם משמרת הכהונה העובדת במקדש באותו שבוע ושם החודש הנוכחי, כדי למנוע כל אפשרות לרמאות.

## תיאורו כממונה
המשנה מתארת את חמישה עשר בעלי התפקידים החשובים בבית המקדש, והשני שנמנה מהם הוא אחיה:

## ראו גם
* נסכים (קורבן)

## הערות שוליים

קטגוריה:חמישה עשר ממונים בבית המקדש
קטגוריה:יהודי תקופת בית שני
מתתיה בן שמואל

**מתתיה בן שמואל** (לפי נוסחאות אחרות: **מתיה**, **מתיא**, **מתתיא**) היה הממונה על הפייסות בבית המקדש השני, מחמישה עשר הממונים הקבועים שהיו בבית המקדש.

## תפקידו

**הפיס** היה גורל המתקיים בין הכהנים בבית המקדש, כדי לקבוע מי יזכה לבצע את העבודה שעמדה על הפרק (השם "פיס" מרמז שההגרלה נערכת לצורכי שלום והתפייסות, כדי למנוע תחרות וקנאה בין הכהנים על קבלת העבודה המקודשת). בבית המקדש היו ארבעה פייסות, שנערכו כדי לברר מי יבצע את העבודות הבאות: תרומת הדשן, שחיטת קרבן התמיד ותריסר העבודות הנלוות אליו ועוסקות באיברי הקרבן, הקטרת קטורת הסמים, והעלאת איברי קרבן התמיד למזבח העולה. תפקידו של מתתיה היה לערוך את תהליכי הפייסות, ולפקח על התנהלותן. הפייסות התקיימו בלשכת הגזית - למעט פיס תרומת הדשן, שיש הסוברים שנערך בבית המוקד - ובמהלכם היה הממונה, הוא מתתיה בן שמואל, בוחר באופן אקראי מספר גדול ממספר הכהנים שמולו, ומתחיל למנות את הכהנים עד למספר זה; מתתיה היה מסיר את מצנפתו של כהן אקראי כדי לסמן שבו פותחת הספירה, והכהנים היו מושיטים קדימה את אצבעותיהם. אז החל מתתיה לספור את האצבעות, והכהן שבו הסתיימה הספירה היה זוכה בפיס ומקבל את העבודה.

## תיאורו כממונה
המשנה מתארת את חמישה עשר בעלי התפקידים החשובים בבית המקדש, ובהם מתתיה:

## הלכות שמסר
במסכת יומא נאמר כי כיוון ששחיטת התמיד פסולה בלילה, מוודא הממונה קודם שחיטתו שכבר עלה השחר:

ובגמרא נאמר: .

זו ההלכה היחידה האמורה בשם מתתיה בן שמואל, ולכן היו שביארו על פי דברי הגמרא, כי "הממונה" האמור כאן אינו אלא האחראי על הפייסות, שבתפקידו היה כלול גם הפיקוח על עבודות קרבן התמיד, והוא שהיה צריך לוודא שכבר עלה השחר כדי לפתוח בארבע ההגרלות; ומסיבה זו אומר מתתיה בן שמואל את דבריו, כיוון שהוא עצמו היה הממונה על הפייסות ולכן ידע היטב את הנוסח המדויק של פקודת הממונה. בתוספות יום טוב הוסיף ושיער שייתכן שהכרעת הרמב"ם ורבי עובדיה מברטנורא כדברי מתתיא בן שמואל נובעת מאותה הסיבה, שכיוון שכיהן כממונה בוודאי שידע מה היה המנהג לומר.

## ראו גם
* פיס (בית המקדש)

## הערות שוליים

קטגוריה:חמישה עשר ממונים בבית המקדש
קטגוריה:יהודי תקופת בית שני
טום וג'רי והקוסם מארץ עוץ

**טום וג'רי והקוסם מארץ עוץ** (באנגלית: **Tom and Jerry and the Wizard of Oz**) הוא סרט הנפשה אמריקאי לילדים מסוגת קומדיה, פנטזיה והרפתקאות. הסרט הוא עיבוד לסרט "הקוסם מארץ עוץ" שהופץ בשנת 1939 על ידי מטרו גולדווין מאייר, ומבוסס על הסיפור "הקוסם מארץ עוץ" שכתב ליימן פרנק באום כחלק מסדרת ספרי עוץ. הסרט בוים על ידי ספייק ברנדט וטוני סרוון  ונכתב על ידי גן גרילו. הסרט מספר את סיפור "הקוסם מארץ עוץ" מנקודת מבטם של טום וג'רי. 

הסרט הופץ לראשונה ב-DVD ו-Blu-ray בארצות הברית ב-23 באוגוסט 2011. בישראל, הסרט הופץ לראשונה ב-DVD על ידי חברת "התו השמיני" בשנת 2011 עם כתוביות בעברית (הסרט לא דובב לעברית). אורך הסרט הוא כ-59 דקות, ושפת המקור שלו היא אנגלית (הסרט דובב לשפות נוספות, ביניהן: רוסית, צ’כית, הונגרית ויוונית).

בשנת 2016 הופץ לראשונה בארצות הברית סרט המשך לסרט בשם "טום וג'רי: בחזרה לארץ עוץ".

## תקציר העלילה
הסרט מספר על טום החתול וג'רי העכבר, אשר ריחפו מעבר לקשת והגיעו לארץ עוץ. בארץ עוץ הם פגשו את דורותי, טוטו, הדחליל, איש הפח, האריה, המכשפה המרשעת מן המערב, הקוסם, המנצ’קינים ועוד דמויות מן הסיפור "הקוסם מארץ עוץ". במהלך הסרט טום וג'רי חווים את הסיפור "הקוסם מארץ עוץ" מנקודת מבטם עם הרבה מעשי קונדס.

## הדמויות והמדבבים

## הסרט בישראל
הסרט הופץ לראשונה בישראל על ידי חברת "התו השמיני" ב-DVD בשנת 2011. ב-DVD הסרט היה בשפות אנגלית, רוסית, צ’כית, הונגרית ויוונית, עם כתוביות בעברית, ערבית, רוסית, הונגרית, גרמנית, צ’כית ואנגלית (הסרט אינו דובב לעברית). ה-DVD כלל תוספות מיוחדות, ביניהן: הסרט בגרסה קלאסית עם פתיח בסגנון עתיק, וסרטוני טום וג’רי והמדע של עוץ, שכללו מדריכים להפעלת בלון אוויר חם, ליצירת טורנדו בבקבוק ועוד פעילויות לכל המשפחה.

## קישורים חיצוניים

קטגוריה:סרטי 2011
קטגוריה:הקוסם מארץ עוץ: עיבודים לקולנוע ולטלוויזיה
קטגוריה:סרטים אמריקאיים
קטגוריה:סרטי פנטזיה אמריקאיים
קטגוריה:סרטי הרפתקאות אמריקאיים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי הנפשה מוזיקליים
קטגוריה:סרטים באנגלית
קטגוריה:סרטי ילדים
קטגוריה:סרטים אמריקאיים מבוססי ספרים
קטגוריה:סרטי טום וג'רי
קטגוריה:סרטי קרוס-אובר
קטגוריה:האחים וורנר הנפשה: סרטים
קטגוריה:סרטי אנימציה שיצאו ישירות בפורמט לצפייה ביתית
גיל עקיביוב

**גיל עקיביוב** (נולד בכ"ה בשבט תש"ל, 2 בפברואר 1970) הוא זמר, פסנתרן, מלחין ומעבד מוזיקלי ישראלי, חסיד חב"ד.

## ביוגרפיה
עקיביוב נולד בפתח תקווה, כבן רביעי למשפחה מסורתית. בגיל שמונה התחיל בלמידה בפסנתר, שירת בלהקה הצבאית, כסולן מקצועי.

באמצע שנות ה-90 החל בתהליך חזרה בתשובה בעקבות מפגש עם האמן ניסים מולגן בעזרת אבי פיאמנטה ובהמשך הפך לחסיד חב"ד.

עקיביוב נשוי לאיילת, אב לשבעה ומתגורר בקריית מלאכי.

## קריירה
בגיל 11, הופיע בפסטיבל שירי הילדים לצד צביקה פיק כסולן בשיר "הסבון בכה מאוד" אותו הם ביצעו במשותף.

בצבא שירת בלהקה צבאית, בתחילה כזמר בלהקת מפקדת חילות השדה (מפח"ש) ובהמשך כנגן ומעבד מוזיקלי בחיל האוויר.
כסולן בלהקת מפח"ש (בניהולו המוזיקלי של מיקי גבריאלוב) ביצע כסולן את השיר "פתחי לי את הדלת" של להקת אחרית הימים.

בעקבות אהדת הקהל, החליט הצוות המקצועי בראשותם של שמוליק בילו ומיקי גבריאלוב להוציא את השיר כסינגל לרדיו.

### תחנות נוספות בתחום המוזיקלי
*1988 – ניהול ועיבוד מוזיקלי של תחרויות זמר עירוניות בעיר פתח-תקוה.
*1991 – ניהול מוזיקלי של הלהקה הייצוגית "אקורד חדש" בפתח-תקוה.
*1993 – ניהול מוזיקלי של להקת הזמר הייצוגית "צעירי קריית אונו" בקריית אונו .
*1995 - היכרות עם עובדיה חממה, והתחלת שיתוף פעולה מוזיקלי עמו, בין השאר בשנת 2006 - שותף לביצוע הלהיט "אנא בכח" בעיבוד שירה ונגינה. (שיר שהוא אחד מההצלחות הגדולות של השנים האחרונות במוזיקה הישראלית)
*1996-2017- הפקת פלייבקים למקהלת "טבע".
*2001-2017- ניהול מוזיקלי להצגות תיאטרון האור של השחקן יוסי וייס
*2008 – לחנים ועיבודים להצגה "תל אביב שלי" בתיאטרון אורנה פורת
*2016 - שותפות מוזיקלית באלבומו של יהורם גאון 'שיר אהבה'.
*2000-2017 – לחנים ועיבודים לשחקן מיכאל וייגל.

במשך כל השנים הקליט והוציא לאור שירים, בביצועים אישיים כסולן ועם מבצעים ויוצרים נוספים.

בשנת 2012 הקליט והוציא יחד עם היוצר עובדיה חממה את הסינגלים: הארץ הטובה, השלום שאני מבקש, מטה, מסך הנצח עולה, עלה, שנה חדשה - נפלאות הזמן

## סינגלים
* 2012 - כל נדרי
* 2017 - לך לך, שבו הבנים
* 2019 - ילד, דהו המילים, עצת חיים
* 2020 - אבא
* 2021 - החיינו, ציור הגאולה

## דיסקוגרפיה
* **תפילה לעני** (2001)
* **בשורה טובה** (2005)
* **חדווא דניגונא** (2012)
* **הנוצה** (2013) - עם עובדיה חממה.

## קישורים חיצוניים
* 15px הערוץ של גיל עקיביוב באתר יוטיוב
* דרכו של הילד מ"הסבון בכה מאוד" אתר אנג'לס
* גיל עקיביוב באתר כיכר השבת
* מילות שירי האלבומים באתר שיא מיוזיק
* אשר אטדגי, גיל עקיביוב: "אני חי בנס, ואפילו לא אמרתי תודה עד היום", אתר הידברות, 5.6.2019

קטגוריה:קריית מלאכי: אישים
קטגוריה:זמרים ישראלים
קטגוריה:זמרים השרים בעברית
קטגוריה:חברי להקת מפקדת חילות השדה
קטגוריה:ישראלים שנולדו ב-1970
הרכבת העילית של לונדון

**הרכבת העילית של לונדון** (באנגלית: **London Overground**) היא מערך של קווי רכבת פרוורית מונעת בחשמל הפועל במטרופולין לונדון רבתי. הרכבת העילית נמצאת תחת פיקוחו של TfL, תאגיד התחבורה של לונדון. בשנת 2017 השתמשו בשירותיה 189 מיליון נוסעים. היא מהווה שירות משלים לרכבת התחתית של המטרופולין.

## הקמת מערך הרכבת
מערך קווי הרכבת העילית מתבסס על מסילות ברזל שהוקמו בלונדון מאז המאה ה-19, אך הוא נפרד מקווי הרכבת המקשרים את לונדון ליתר חלקיה של בריטניה. המסילות הופעלו עם השנים על ידי מפעילים שונים ותחת שמות שונים.

בשנת 2007 הובאו רוב המסילות הכלולות כיום במערך הרכבת העילית תחת שליטתו של תאגיד טרנספורט פור לונדון (TfL) והמערך קיבל את שמו הנוכחי. השינוי אפשר מיתוג של הרכבת העילית במסגרת מותגי התחבורה האחרים של TfL, המשך פיתוח שלו בתיאום עם שירותי התחבורה האחרים במטרופולין, האחדה של רמת השירות ושימוש במערכת תשלומי הנסיעות המרכזית של התאגיד. בשנים הבאות הוספו מסילות (קיימות וחדשות) ותחנות למערך הרכבת העילית.

בשנת 2016 נמסרה במכרז הפעלת הרכבת העילית לחברת ההפעלה Arriva Rail London, זיכיון שעתיד להסתיים במאי 2026.

## רשת הרכבת העילית
מערך הרכבת העילית כולל תשעה קווים שונים באורך כולל של 167 קילומטר ובו 112 תחנות נוסעים. כמשתמע משמה של הרכבת נמצאות המסילות שלה בעיקר על פני הקרקע ומיעוטן הן תת-קרקעיות.

התחנות והקווים ממוקמים בעיקר באזור תעריף 2, כלומר האזור המקיף את ליבה של העיר ורובם גם נמצאים מצפון לנהר התמזה. הרכבת העילית משרתת כתחנות קצה שתי תחנות עיקריות בליבה של העיר - תחנת יוסטון ותחנת רחוב ליברפול.

חלק מתחנות הרכבת העילית ממוקמות בקרבת התחנות של מערכי הרכבת האחרים של לונדון - הרכבת התחתית, רכבת הדוקלנדס, קו אליזבת והטראמלינק, באופן המאפשר מעבר מהיר ביניהן.

לרכבת העילית יש שלושה מרכזי תפעול (Depot). בסוף 2017 החלה הרכבת העילית להפעיל שירות לילה חלקי.

## צי הרכבות
כיום (2025) משמשים ברכבת כ-111 מערכי רכבת משני דגמים; בריטיש רייל סדרה 348 "קפיטלסטאר" ובריטיש רייל סדרה 710 "אוונטרה". שני הדגמים הוכנסו לשימוש מאז שנת 2009 ו-2019 בהתאמה ומאז 2020 הם היחידים השמשמים את רשת הרכבת.

## קישורים חיצוניים

* 

* הודעה על הקמת הרכבת העילית, מאתר Transport for London, באתר Web Archibe
* Clean, reliable and integrated: all change for neglected rail services in London, באתר הגארדיאן, 29 במאי 2015

## הערות שוליים

עילית
קטגוריה:2007 בממלכה המאוחדת
אורות אדומים

**אורות אדומים** הוא סינגל שהוקלט על ידי הזמרת-יוצרת הישראלית ג'ולייטה. השיר יצא לאור ביולי 2004, כסינגל שלא מתוך אלבום. שיר זה היה לראשון של ג'ולייטה אשר הצליח להיכנס אל מצעד סוף השנה של רשת ג'.

עם יציאתו נכנס השיר אל המקום ה-2 במצעד של רשת ג'.

## רקע וכתיבה
השיר נכתב והולחן על ידי יוסי שוורץ שחר והופק על ידי יעקב למאי. השיר הוא שיר בסגנון הפופ, המשלב בתוכו גם את הסגנון הים-תיכוני, אשר אפיין כמה שירים נוספים מתוך אלבום הבכורה שלה, אני לא ברבי, בו השיר לא נכלל בסופו של דבר.

בנוסף לכך, עלה האודיו של השיר ליוטיוב עשור לאחר צאתו המקורית.

## וידאו קליפ
הווידאו קליפ המלא של השיר הועלה לראשונה ליוטיוב ב-29 במרץ 2009, כמה שנים לאחר צאתו המקורית. הקליפ בוים על ידי ענת זלמנסון-קוזניצוב. לאורכו של הקליפ ניתן לראות את ג'ולייטה במקום דמוי מדבר.

נכון לאפריל 2019, מונה הצפיות של הקליפ עומד על כ-300 אלף צפיות.

## מיקומי שיא

## קישורים חיצוניים

## הערות שוליים

קטגוריה:שירי ג'ולייטה
קטגוריה:שירים בעברית
ראיפור

**ראיפור** (בהינדית: ) היא בירת המדינה ההודית צ'האטיסגאר. ראיפור היא גם העיר הגדולה ביותר במדינת צ'האטיסגאר. העיר הכילה 1,010,087 תושבים נכון לשנת 2011, מה שהופך אותה לעיר ה-45 בגודלה בהודו. ראיפור ממוקמת בגובה 291 מטר מעל פני הים.

## דפוסי האקלים
הטמפרטורות בראיפור נותרת מתונות לאורך מרבית השנה, למעט בחודשים מרץ עד יוני, אשר יכולים להיות חמים מאוד. הטמפרטורה בחודשים אפריל עד מאי יכולה לעיתים לעלות מעל 48 מעלות צלזיוס. בחודשי הקיץ ישנם גם רוחות יבשות וחמות. בקיץ הטמפרטורה יכולה גם לעלות עד 50 מעלות צלזיוס. כמות המשקעים השנתית הממוצעת היא 1,300 מ"מ, כאשר רוב הגשמים יורדים בעונת המונסון מסוף יוני ועד תחילת אוקטובר. עונת החורף שנמשכת מנובמבר עד ינואר מתונה למדיי, אם כי הטמפרטורה בחורף יכולה לצנוח לעיתים ל-5 מעלות צלזיוס.

## קישורים חיצוניים

* 
* 

קטגוריה:הודו: ערים
קטגוריה:המדינות והטריטוריות של הודו: ערי בירה
קטגוריה:צ'האטיסגאר
ויליאם הארבט

**ויליאם הארבט** (באנגלית: **William Harbutt**; 13 בפברואר 1844 – 1 ביוני 1921) היה אמן בריטי שהמצאת הפלסטלינה נזקפת לזכותו.

## ביוגרפיה
הארבט נולד בעיירה נורת' שילדס (North Shields) שבצפון-מזרח אנגליה. הוא למד בקולג' המלכותי לאמנות בלונדון, ולימים היה לעמית (Associate) הקולג'. בשנים 1874–1877 שימש כמנהל בית הספר לאמנות ולעיצוב בבאת'. לאחר מכן פתח בית ספר לאמנות משלו יחד עם אשתו אליזבת (בסי), שהייתה ציירת דיוקנאות מיניאטוריים ידועה.

הארבט המציא את הפלסטלינה בשנת 1897 לערך. הוא ביקש ליצור חומר יצירה עבור תלמידיו שעסקו בפיסול, ויצר חימר רך, גמיש ובלתי רעיל, שצבעו במקור היה אפור. בשנת 1899 הוציא פטנט על המצאתו. ב-1900 הקים את חברת הארבט המשפחתית, שייצרה פלסטלינה - בין השאר כצעצוע לילדים - בכפר באתהמפטון (Bathampton) שליד באת'. הוא הרבה לצאת לסיורים על מנת לשווק את המוצר ולהרצות אודות השקפתו האמנותית. ב-1915 הוציא פטנט על מוצר פלסטלינה נוסף.

להארבט ולאשתו נולדו שבעה ילדים, ששישה מהם הגיעו לבגרות ועבדו בחברה המשפחתית. החברה נוהלה על ידי צאצאי המשפחה וב-1983 העבירה את הייצור שלה מבריטניה לתאילנד.

במהלך סיור לניו יורק שבארצות הברית חלה הארבט בדלקת ריאות ומת ב-1 ביוני 1921.

## קישורים חיצוניים

* ויליאם הארבט באתר Ancestry 

קטגוריה:אמנים בריטים
קטגוריה:ממציאים בריטים
קטגוריה:באת': אישים
קטגוריה:בריטים שנולדו ב-1844
קטגוריה:בריטים שנפטרו ב-1921
יום בן-גוריון

ממוזער|220px|דוד בן-גוריון, 1952
**יום בן-גוריון** הוא יום ציון ממלכתי, החל מדי שנה בו' בכסלו, יום פטירתו של דוד בן-גוריון. יום זה נקבע על ידי הכנסת בחוק דוד בן-גוריון, ה'תשל"ז - 1976. מטרת החוק מצוינת בסעיף 1 שלו: "לזכרו ולפעלו של דוד בן-גוריון ולהנהלת מורשתו לדורות".

על פי החוק:
* "(א) ו' בכסלו, יום פטירתו של דוד בן-גוריון, יהיה יום זיכרון ממלכתי; יום זה יצוין במוסדות המדינה, במחנות צה"ל ובבתי הספר.
* (ב) חל ו' בכסלו בערב שבת או בשבת, יקוים יום הזיכרון ביום א' שלאחריו."

## קישורים חיצוניים

* חוק דוד בן-גוריון, תשל״ז-1976, באתר הכנסת
* החל משנת 2019, מעניקה אוניברסיטת בן-גוריון בנגב את אות בן-גוריון מדי שנה ביום בן-גוריון, מתוך רצון להוקיר נשים וגברים שתרמו תרומה משמעותית וייחודית ברוח מורשת דוד בן-גוריון. האות מוענק ביום ציון פטירת ראש הממשלה הראשון בתחומי המדע, חברה וקהילה, כלכלה, תרבות, סביבה וחינוך.
* יום דוד בן-גוריון, בפורטל עובדי ההוראה

## הערות שוליים

קטגוריה:ישראל: מועדים לאומיים
קטגוריה:דוד בן-גוריון
רמת מידנייט

**רמת מידנייט** או **מישור מידנייט** (באנגלית: **Midnight Plateau**; מילולית: מישור חצות הלילה) הוא רמה מישורית מכוסה קרח, המצוי במרכז הרי דרווין שבאנטארקטיקה.

גובהה של הרמה 2,200 מטרים מעל פני הים.

זהו האזור היחיד בהרי דרווין עליו מצטבר שלג.

## היסטוריה
### גילוי המישור

הרמה התגלתה על ידי משלחת החקר האנטארקטית של אוניברסיטת ויקטוריה (Victoria University of Wellington Antarctic Expedition) מוולינגטון שבניו זילנד שחקרה את אנטארקטיקה בעונת מחקר 1963–1962.

### מקור השם

הרמה נקראת בשם זה, מאחר שחברי משלחת החקר הגיעו אל הרמה בחצות הלילה שב-27 בדצמבר 1962.

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA298&lpg=PA298&dq=%22Midnight+Plateau%22&source=bl&ots=PEpnnVqg-A&sig=ACfU3U0SINKrCalMCAlbaUfhfgZQ24hxGA&hl=en&sa=X&ved=2ahUKEwjo9dGZ9tfhAhUtMewKHc5VCNwQ6AEwD3oECAYQAQ#v=onepage&q=%22Midnight%20Plateau%22&f=false The Transantarctic Mountains: Rocks, Ice, Meteorites and Water]**, P 298

## קישורים חיצוניים

* רמת מידנייט באתר הסקר הגאולוגי של ארצות הברית
* רמת מידנייט באתר הגאזט האנטארקטי של ממשלת אוסטרליה
* רמת מידנייט באתר הגאזט האנטארקטי המשווה SCAR של ממשלת אוסטרליה
* מפת אזור רמת מידנייט
* תצלום לוויין של אזור רמת מידנייט

## הערות שוליים

מידנייט
מידנייט
מידנייט
צ'אנגשה

**צָ'אנְגְשָׁה** (בסינית מפושטת: **长沙**; בסינית מסורתית: **長沙**; בפין-יין: **Chángshā**; מילולית: "מוט חול ארוך") היא נציבות עירונית, עיר הבירה והעיר המאוכלסת ביותר במחוז חונאן שבדרום הרפובליקה העממית של סין. על פי מפקד האוכלוסין משנת 2020, אוכלוסיית הנציבות העירונית מנתה כ-10.048 מיליון תושבים, מתוכם כ-5.98 מיליון בששת הרבעים.

## גאוגרפיה ואקלים
[שמאל|ממוזער|250px|[תצלום לוויין של צ'אנגשה]]
הנציבות העירונית צ'אנגשה משתרעת על פני 11,819 קמ"ר בצפון-מזרח מחוז חונאן וגובלת במחוז ג'יאנגשי ממזרח ובחמש נציבויות עירוניות -  מצפון-מזרח,  מצפון-מערב,  מדרום-מערב,  מדרום ו מדרום-מזרח. העיר שוכנת בחלק התחתון של , כ-890 ק"מ דרום-מערבית לעיר שאנגחאי והיא העיר המרכזית באזור המטרופולין , הכולל גם את ג'וג'ואו ושיאנגטאן. הטמפרטורה השנתית הממוצעת בצ'אנגשה היא 17.03 מעלות צלזיוס, בעוד שהטמפרטורה הממוצע בינואר היא 4.6 מעלות צלזיוס והטמפרטורה הממוצעת ביולי היא 29.0 מעלות צלזיוס. כמות המשקעים השנתית הממוצעת היא 1,331 מ"מ.

## חלוקה מנהלית
הנציבות העירונית צ'אנגשה מחולקת לשישה רבעים, נפה אחת ושתי נפות עירוניות:

## ערים תאומות
* 

## ראו גם
* צ'אנגשה IFS מגדל T1
* בניין הסקיי סיטי של צ'אנגשה

## קישורים חיצוניים

* 
* 

## הערות שוליים

*
קטגוריה:הרפובליקה העממית של סין: ערים
קטגוריה:מחוזות הרפובליקה העממית של סין: ערי בירה
קטגוריה:הרפובליקה העממית של סין: נציבויות עירוניות
קטגוריה:חונאן: ערים
פוג'ואו

**פֿוּג'וֹאוּ** (בסינית: **福州**; בפין-יין: **Fúzhōu**) היא נציבות עירונית ובירת מחוז פוג'יין שבדרום-מזרח הרפובליקה העממית של סין. על פי מפקד האוכלוסין משנת 2020, אוכלוסיית הנציבות העירונית מנתה כ-8.29 מיליון תושבים, מתוכם כ-4.09 מיליון בששת הרבעים.

## גאוגרפיה ואקלים
[שמאל|ממוזער|250px|[תצלום לוויין של פוג'ואו]]
הנציבות העירונית פוג'ואו משתרעת על פני 12,232 קמ"ר בצפון-מזרח מחוז פוג'יין וגובלת במצר טאיוואן מדרום-מזרח ובחמש נציבויות עירוניות - צְ'וֵ'אנְג'וֹאוּ ופּוּטְייֵן מדרום-מערב,  מצפון-מזרח ונָאנְפִּינְג ו מצפון-מערב. העיר שוכנת על הגדה הצפונית של שפך הנהר הגדול ביותר במחוז - נהר , כ-610 ק"מ דרום-מערבית לעיר שאנגחאי. הטמפרטורה הממוצעת בעיר נעה בין 10.9 מעלות צלזיוס בחודשי ינואר ל-28.9 מעלות צלזיוס בחודשי יולי, ואילו הממוצע השנתי הוא 19.84 מעלות צלזיוס.

## חלוקה מנהלית
הנציבות העירונית פוג'ואו מחולקת לשישה רבעים, שש נפות ונפה עירונית אחת:

## ערים תאומות
* 

## ראו גם
* המרכז העולמי שנגלונג

## קישורים חיצוניים

*  
* 

## הערות שוליים

קטגוריה:פוג'יין: ערים
קטגוריה:הרפובליקה העממית של סין: ערים
קטגוריה:הרפובליקה העממית של סין: ערי חוף
קטגוריה:מחוזות הרפובליקה העממית של סין: ערי בירה
קטגוריה:הרפובליקה העממית של סין: נציבויות עירוניות
חפיי

**חֶפֵֿיי** (בסינית: **合肥**; בפין-יין: **Héféi**; מילולית: "צומת נהרות פיי") היא נציבות עירונית, עיר הבירה והעיר המאוכלסת ביותר במחוז אנחווי שבמזרח הרפובליקה העממית של סין. על פי מפקד האוכלוסין משנת 2020, אוכלוסיית הנציבות העירונית מנתה כ-9.37 מיליון תושבים, מתוכם כ-5.1 מיליון בארבעת הרבעים. העיר מהווה את המרכז הפוליטי, הכלכלי והתרבותי של מחוז אנחווי.

## גאוגרפיה ואקלים
[שמאל|250px|ממוזער|[תצלום לוויין של חפיי]]
הנציבות העירונית חפיי משתרעת על פני 11,473 קמ"ר במרכז מחוז אנחווי וגובלת בשבע נציבויות עירוניות -  מצפון-מזרח,  ממזרח, ווּחוּ מדרום-מזרח, חְווָאינָאן מצפון-מערב,  ממערב,  מדרום-מערב ו מדרום. העיר מרוחקת כ-400 ק"מ צפון-מערבית לעיר שאנגחאי. , השוכן בדרום-מזרח הנציבות, הוא אחד מאגמי המים המתוקים הגדולים בסין. הטמפרטורה השנתית הממוצעת בחפיי היא 16.18 מעלות צלזיוס. כמות המשקעים השנתית בעיר היא בסביבות 1,000 מילימטרים, כאשר מרבית הגשמים יורדים בין מאי עד אוגוסט.

## חלוקה מנהלית
הנציבות העירונית חפיי מחולקת לארבעה רבעים, ארבע נפות ונפה עירונית אחת:

## ערים תאומות
* 
* 
* 
* 
* 
* 
* 
* 
* 
* 
* 

## קישורים חיצוניים

* 
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הרפובליקה העממית של סין: ערים
קטגוריה:מחוזות הרפובליקה העממית של סין: ערי בירה
קטגוריה:הרפובליקה העממית של סין: נציבויות עירוניות
קטגוריה:אנחווי: ערים
לאנג'ואו

**לָאנְג'וֹאוּ** (בסינית מפושטת: **兰州**; בסינית מסורתית: **蘭州**; בפין-יין: **Lánzhōu**; מילולית: "יישוב (גבעות) סחלב") היא נציבות עירונית, עיר הבירה והעיר המאוכלסת ביותר במחוז גאנסו שבמרכז הרפובליקה העממית של סין. על פי מפקד האוכלוסין משנת 2020, אוכלוסיית הנציבות העירונית מנתה כ-4.36 מיליון תושבים, מתוכם כ-3.47 מיליון בחמשת הרבעים ובאזור החדש. מבחינה היסטורית הייתה העיר מוקד מרכזי לאורך החלק הצפוני של דרך המשי.

## גאוגרפיה ואקלים
שמאל|ממוזער|250px|מראה כללי של העיר
הנציבות העירונית לאנג'ואו משתרעת על פני 13,120 קמ"ר בדרום-מרכז מחוז גאנסו וגובלת בנציבויות העירוניות ,  ו מצפון-מזרח, מצפון-מערב ומדרום-מזרח בהתאמה, בנציבות האוטונומית  של החווי מדרום-מערב ובמחוז צ'ינגהאי ממערב. העיר שוכנת על גדות הנהר הצהוב בגובה של כ-1,600 מטרים מעל פני הים, כ-1,180 ק"מ דרום-מערבית לבייג'ינג בירת סין. הטמפרטורות החודשית הממוצעת נעה בין 5.3- מעלות צלזיוס בחודשי ינואר ל-22.4 מעלות צלזיוס בחודש יולי. הטמפרטורה השנתית הממוצעת היא 9.75 מעלות צלזיוס. כמות המשקעים השנתית בעיר היא 315 מ"מ אשר יורדים רק במהלך החודשים מאי עד אוקטובר.

## חלוקה מנהלית
הנציבות העירונית לאנג'ואו מחולקת לחמישה רבעים, שלוש נפות ואזור חדש אחד:

## ערים תאומות
* 
* 
* 
* 
* 
* 

## ראו גם
* לאנג'ואוזאורוס

## קישורים חיצוניים

*  
* 

## הערות שוליים

קטגוריה:הרפובליקה העממית של סין: ערים
קטגוריה:מחוזות הרפובליקה העממית של סין: ערי בירה
קטגוריה:הרפובליקה העממית של סין: נציבויות עירוניות
קטגוריה:גאנסו
ג'נגג'ואו

**גֶ'נְגְג'וֹאוּ** (בסינית מפושטת: **郑州**; בסינית מסורתית: **鄭州**; בפין-יין: **Zhèngzhōu**; מילולית: "יישוב ") היא נציבות עירונית, עיר הבירה והעיר המאוכלסת ביותר במחוז חנאן שבמזרח הרפובליקה העממית של סין. על פי מפקד האוכלוסין משנת 2020, אוכלוסיית הנציבות העירונית מנתה כ-12.6 מיליון תושבים, מתוכם כ-5.27 מיליון בארבעה מתוך שישה רבעים. ג'נגג'ואו היא כיום אחת הערים המרכזיות בסין, משמשת כמרכז הפוליטי, הכלכלי, הטכנולוגי והתרבותי של מחוז חנאן והיא אחת משמונה הבירות העתיקות של סין.

## גאוגרפיה ואקלים
[שמאל|ממוזער|250px|[תצלום לוויין של ג'נגג'ואו]]
הנציבות העירונית ג'נגג'ואו משתרעת על פני 7,565 קמ"ר במרכז מחוז חנאן וגובלת בשש נציבויות עירוניות -  מצפון-מזרח,  מצפון-מערב,  מדרום-מזרח,  מדרום-מערב, קָאיפֶֿנְג ממזרח ולְווֹיָאנְג ממערב.

כאשר הקרקע בתוך גבולותיה המנהליים משתפלת באופן כללי ממערב למזרח, ג'נגג'ואו ממוקמת באזור המעבר בין מישור צפון סין במזרח להרי סונג והרי שיונג-אר במערב, שהם חלק מרכס צ'ין-לינג הגדול יותר. מרכז העיר ממוקם מדרום לחלקו האמצעי של הנהר הצהוב, שם עומקו מתרחב למישור הגדול, כ-620 ק"מ דרום-מערבית לבייג'ינג בירת סין. ג'נגג'ואו נמצאת בנקודת המעבר של הנתיב הצפון-דרום העוטף את הרי טאיחאנג ואת הרי מערב מחוז חנאן.

הטמפרטורה השנתית הממוצעת בג'נגג'ואו היא 14.73 מעלות צלזיוס, בעוד שהטמפרטורה היומית הממוצעת נעה בין 0.5 מעלות צלזיוס בחודשי ינואר ל-27.1 מעלות צלזיוס בחודשי יולי. כמות המשקעים השנתית בעיר היא כ-630 מ"מ.

## חלוקה מנהלית
הנציבות העירונית ג'נגג'ואו מחולקת לשישה רבעים, נפה אחת וחמש נפות עירוניות:

## ערים תאומות
* 
* 
* 
* 
* 
* 
* 
* 
* 
* 
* 

## קישורים חיצוניים

* 
* 

## ביאורים

## הערות שוליים

קטגוריה:הרפובליקה העממית של סין: ערים
קטגוריה:מחוזות הרפובליקה העממית של סין: ערי בירה
קטגוריה:חנאן: ערים
קטגוריה:הרפובליקה העממית של סין: נציבויות עירוניות
למור אדום-חזית

**למור אדום-חזית** (שם מדעי: *Eulemur rufifrons*), הוא מין יונק קטן מהסוג למור שבמשפחת הלמוריים, החי בדרום-מערב מדגסקר בקרבת חופי מצר מוזמביק.
## מאפיינים
למור זה דומה במראהו למין למור חום ונחשב עד לשנת 2001 לתת-מין שלו אך הופרד עקב הבדלים קטנים. בעבר היה כלול במין זה גם הלמור האדום (*Eulemur rufus*) הנדיר. הוא מגיע לאורך 35–48 ס"מ עם זנב באורך 45–55 ס"מ. משקלו מגיע ל־2.2–2.3 ק"ג בממוצע. למור זה בעל פרווה אפורה עם פנים לבנות, עיניים כתומות וחוטם ולסתות שחורים. ה"כיפה" שלו זהובה-אדומה וממנה קיבל את שמו. לזכרים ישנם ציצות זקן לצד הלחיים והסנטר. הלמור בעל זנב ארוך המשמש לייצוב ובעל כפות גדולות. חוטמו הארוך מסייע לו בהרחה טובה יותר ממרבית הפרימטים אך הוא משתמש גם בראייתו הטובה לטיפוס ולבריחה מטורפים.

הלמור נפוץ בטבע בחבורות של 4–18 פרטים ביערות יבשים של עצי באובב בין נהר טסיריביהינה  בדרום-מערב עד לנהר מנגורו  והפארק הלאומי אנדרינגיטרה  בצפון-מזרח. חלק מהאוכלוסיות בעלות צפיפות אוכלוסייה גבוהה ומראים תוקפנות עקב כך. הם נעים ביער ומחפשים פרחים, צוף, עלים, פירות ויצורים קטנים למאכל.

למורים אלה בעלי אוכלוסיות הפעילות במשך היום אך בעונת היובש פעילות גם בלילה בעוד האוכלוסיות המזרחיות פעילות רק לאור היום. כמו שאר הלמורים גם מין זה מצוי בסכנת הכחדה עקב בירוא יערות.

## קישורים חיצוניים

## הערות שוליים

קטגוריה:טקסונים שתוארו בידי אדוארד טרנר בנט
קטגוריה:למוריים
קטגוריה:בעלי חיים שתוארו ב-1833
It's My Party Tour

**It's My Party Tour** (מוכר כ-**It's My Party: The Live Celebration**) הוא סיבוב ההופעות הרביעי של הזמרת-יוצרת האמריקאית ג'ניפר לופז. סיבוב ההופעות החל ב-7 ביוני 2019 באינגלווד שבלוס אנג'לס והסתיים, בסנקט פטרבורג.

ההופעה שהייתה צריכה להתקיים ב-28 ביוני 2019, בפוארטו ריקו בוטלה מסיבה שטרם צוינה.

## רקע
בדצמבר 2018, יצא לאקרנים הסרט "סיבוב שני", בו השתתפה ג'ניפר לופז. בסמוך ליציאתו של הסרט, הכריזה כי בקיץ 2019, היא עתידה לצאת לסיבוב הופעות שיתקיים במקומות שונים בארצות הברית ובקנדה. בין היתר, הצהירה כי סיבוב ההופעות יהיה מצומצם ביחס לקודם "Dance Again World Tour".

ב-1 באוגוסט 2019 ערכה לופז מופע בפארק הירקון בתל אביב.

## רשימת שירים
# "Medicine"
# "Love Don't Cost a Thing"
# "Get Right"
# "Dinero"
# "I'm Real"
# "Ain't It Funny"
# "Jenny from the Block"
# "If You Had My Love"
# "Girls"
# "Booty"
# "Gravity"
# "Limitless"
# "Ain't Your Mama"
# "All I Have"
# "Hold It Don't Drop It"
# "Te Boté"
# "Te Guste"
# "El Anillo"
# "Waiting for Tonight"
# "Dance Again"
# "On the Floor"
# "Let's Get Loud"

## תאריכי מופעים

### מופעים שבוטלו

## הערות שוליים

קטגוריה:סיבובי הופעות מ-2019
קטגוריה:סיבובי הופעות של ג'ניפר לופז
קטגוריה:סיבובי הופעות באפריקה
קטגוריה:סיבובי הופעות בארצות הברית
קטגוריה:סיבובי הופעות בישראל
קטגוריה:סיבובי הופעות בקנדה
נאן-נינג

**נָאנִּינְג** (בסינית מפושטת: **南宁**; בסינית מסורתית: **南寧**; בפין-יין: **Nánníng**; מילולית: "שלווה דרומית"; בג'ואנג: **Namzningz**) היא נציבות עירונית, עיר הבירה והעיר המאוכלסת ביותר במחוז האוטונומי גואנגשי שבדרום הרפובליקה העממית של סין. על פי מפקד האוכלוסין משנת 2020, אוכלוסיית הנציבות העירונית מנתה כ-8.74 מיליון תושבים, מתוכם כ-5.98 מיליון בשבעת הרבעים.

בעיר ממוקמים מספר מוסדות להשכלה גבוהה. אוניברסיטת גואנגשי הוקמה בשנת 1928. בין היתר היא מהווה מרכז ללימודי תרבות והיסטוריה של המיעוט בגואנגשי. חואנג שיאנפאן הנחשב לחלוץ בתחום זה היה פרופסור של אוניברסיטה זו במשך שלושים שנים.

## גאוגרפיה ואקלים
שמאל|ממוזער|250px|מראה רחוב בעיר
הנציבות העירונית נאן-נינג משתרעת על פני 22,108 קמ"ר בדרום-מערב המחוז האוטונומי גואנגשי באגן הררי וגובהה נע בין 70 ל-500 מטרים מעל פני הים. היא גובלת בשש נציבויות עירוניות -  ממזרח,  מצפון-מזרח,  מצפון-מערב,  ממערב,  מדרום-מערב,  מדרום ו מדרום-מזרח. הר צִ'ינְגְשְׂיוּ שולט בחלקה הדרומי של העיר. הטמפרטורה הממוצעת השנתית בעיר היא 21.83 מעלות צלזיוס. כמות המשקעים השנתית היא 1,290 מ"מ.

## חלוקה מנהלית
הנציבות העירונית נאן-נינג מחולקת לשבעה רבעים, ארבע נפות ונפה עירונית אחת:

## ערים תאומות
* 
* 

## ראו גם
* לוגן סנטורי סנטר 1
* גואנגשי פייננס פלאזה

## קישורים חיצוניים

* 
* 

## הערות שוליים

קטגוריה:הרפובליקה העממית של סין: ערים
קטגוריה:מחוזות הרפובליקה העממית של סין: ערי בירה
קטגוריה:הרפובליקה העממית של סין: נציבויות עירוניות
קטגוריה:גואנגשי: ערים
הוועידה הביסקסואלית הבין-לאומית

**הוועידה הביסקסואלית הבין-לאומית** (ICB) הייתה ועידה תקופתית של פעילים ביסקסואלים ואקדמאים מרחבי עולם. הוועידה הייתה מבוססת על מתכונת ועידת "BiCon"  הבריטית, שנוסדה בשנת 1984, וכלל סדנאות, דיונים, הרצאות, ישיבות, הופעות ואירועים חברתיים, אשר נפרשו על פני מספר ימים של הכינוס. הוועידה נוסדה בשנת 1991 על ידי חוקר המיניות פריץ קליין, והכינוס הראשון התקיים באמסטרדם. הכינוס האחרון התקיים בשנת 2010, בלונדון.

## היסטוריית ועידות

## ראו גם

## קישורים חיצוניים
* רשימת אירועים ביסקסואליים

* "Why Bisexual Conferences are Important" by Denise Pennin Penn Points (June 2004)


## הערות שוליים

קטגוריה:ביסקסואליות
קטגוריה:זהות מינית
קטגוריה:זכויות להט"ב
קטגוריה:כנסים
POZ

**POZ** הוא מגזין אמריקאי שמתעד את חייהם של אנשים המושפעים ממחלת האיידס/HIV. באתר האינטרנט של המגזין, Poz.com, מופיעים כל יום קטעי חדשות, מידע על טיפולים, פורומים, בלוגים, ומודעות הכרות.

## היסטוריה ופרופיל המגזין
המגזין נוסד בשנת 1994 על ידי שון סטרוב , איש עסקים גיי שנדבק בנגיף ה-HIV, והפך לפעיל בנושא. לפני שהשיק את POZ, הוא היה מעורב באקטביזם במספר תחומים, כולל פוליטיקה, סביבתנות, זכויות האזרח, וזכויות להט"ב. הוא משמש כמנכ"ל פרויקט סרו (Sero Project), אשר נלחם בתופעת התביעות הפליליות נגד אנשים עם HIV ואיידס.

POZ מתפרסם על ידי חברת ההוצאה לאור Smart + Strong, אשר גם מפרסם את אתר האינטרנט "AIDSmeds.com", אתר המציג מידע על טיפול ב-HIV/איידס; את "Real Health", מגזין ואתר בריאות לקהל האפריקאי-אמריקאי; את "Tu Salud", מגזין ואתר לקהל הלטינו-אמריקאי; "Sane", אתר העוסק בבריאות הנפש; "Hep", העוסק בהפטיטיס; ו-"Cancer Health", אתר למידע על סרטן.

ב-2004, מכר סטרוב את בית ההוצאה לאור לחברת CDM Publishing. ב-2006, מונתה רגן הופמן, בעלת הטור "אנונימוס", כעורכת ראשית של POZ. לפני שהצטרפה ל-POZ, היא הייתה העורכת הראשית של מגזין הלייפסטייל "New JerseyLife", ואף יסדה את מגזין התרבות "Poets, Artists & Madmen." היא עזבה את התפקיד ב-2012, ומאז פועלת לקידום מידע, מודעות, מימון ומציאת מרפא לאיידס, כיועצת, שתדלנית, מחברת ספרים ודוברת. ב-2012, מונה לעורך ראשי אוריאל ר. גוטיירז. הוא שימש כסגן העורך מאז 2008, והיה העורך המנהל של המגזין "DiversityInc", והיה מייסד שותף, מו"ל ועורך ראשי של מגזין.

## קישורים חיצוניים
* 

* POZ.com
* AIDSmeds.com
* RealHealthMag.com
* TuSaludMag.com
* SaneMag.com
* HepMag.com
* CancerHealth.com
* SmartAndStrong.com

## הערות שוליים

קטגוריה:עיתונות להט"ב
קטגוריה:ארצות הברית: כתבי עת
בן ארזה

**בן ארזה** (או **בן ארזא**) היה הממונה על הצלצל והמנצח על נגינת הלויים בבית המקדש השני, מחמישה עשר הממונים הקבועים שהיו בבית המקדש.

## תפקידו

בן ארזה היה ממונה על כל הלוויים שהיו מנגנים בכלי נגינה בבית המקדש בשעת הקרבת קרבן התמיד, וכן בזמנים מיוחדים כמו בעת ניסוך היין, ניסוך המים, הקרבת קרבן פסח, הקרבת עולות ציבור, הבאת ביכורים.

עיקר שירת הלוויים הייתה נעשית בפה, והיא הייתה מלווה בשלושה סוגי כלי שיר: כינורות, מהם ניגנו לכל הפחות תשעה כינורות, וניתן להוסיף מהם ללא הגבלה; נבלים, מהם אין פוחתים משני נבלים, ולא מוסיפים יותר משישה; ו'''צלצל''' יחידי, שבו היה מנגן בן ארזה עצמו. לא היה ניתן להוסיף ולנגן בצלצלים נוספים, כיוון שקולם חזק ורועם, ואם היו רבים מהם לא היו נשמעים קולותיהם של הכלים האחרים, וההרמוניה תופר, ואף השירה בפה לא תישמע. מלבד כלים אלו, בשנים עשר הימים שבהם היו הלוויים אומרים את ההלל בבית המקדש, היו מוסיפים לליווי שירתם גם חלילים (אבובים), מהם היו לכל הפחות שניים ולכל היותר תריסר. בנוסף, בעת הקרבת קרבן התמיד היו הכהנים תוקעים בחצוצרות.

על כל תיזמור כלי הנגינה היה ממונה בן ארזה, לצד הוגרס בן לוי שהיה מנצח על השירה שבפה. במסגרת תפקידו היה בן ארזה, שהיה , אחראי לסמן ללוויים מתי לפתוח בשירתם, דבר שהיה נעשה באמצעות הקשה עזה בצלצל גדול - כלי הקשה שהופקו ממנו קולות דומים למצלתיים, ונזכר כבר במקרא. כשהיו הלוויים פותחים בנגינתם היה בן ארזה מסדרם ומפקח על נגינתם, בעוד שהוא עצמו מלווה אותם בנגינת הצלצל היחיד.

בכך היה בן ארזה מסיים את תהליך הקרבת קרבן תמיד של שחר, כפי שמתואר במשנה במסכת תמיד:

הנפת הסודרים שימשה אות לבן ארזה שעליו להקיש בצלצלו הגדול, ועם ההקשה היו הלוויים פותחים בשירתם, המלווה את הקרבת התמיד.

תפקיד זה של בן ארזה נזכר גם בפיוט "**תפילה תיקח תחינה תבחר**" של רבי מאיר שליח ציבור (מחבר האַקְדָמוּת), הנאמר בסליחות לערב ראש השנה בנוסח אשכנז, ובו מתואר כיצד .

## תיאורו כממונה
המשנה מתארת את חמישה עשר בעלי התפקידים החשובים בבית המקדש, ובהם בן ארזה:

## הערות שוליים

קטגוריה:חמישה עשר ממונים בבית המקדש
קטגוריה:יהודי תקופת בית שני
קטגוריה:מנצחים יהודים
קטגוריה:נגני כלי הקשה
קטגוריה:לויים בספרות חז"ל
קטגוריה:מנצחים ארץ-ישראלים
חבל פנג'אב

חבל **פנג'אב** (בפנג'אבי: **ਪੰਜਾਬ**, או **پنجاب** בכתב ערבי) הוא אזור מישורי הנמצא בדרום אסיה, ובמיוחד בחלק הצפוני של תת-היבשת ההודית, אשר נמצא הן במזרח פקיסטן והן בצפון הודו. האזור משתרע על פני כ-100 אלף קילומטרים רבועים.

השפה בחבל פנג'אב היא פנג'אבי והקבוצה האתנית המקומית, המכונה פנג'אבי, כוללת בעיקר הינדים וסיקים בחלק ההודי של החבל ומוסלמים בחלק הפקיסטני של החבל.

במהלך החלוקה של הודו בשנת 1947, 40% מחבל פנג'אב הוקצו למדינת פנג'אב בהודו ו-60% משטחי החבל הוקצו למחוז מחוז פנג'אב בפקיסטן.

## קישורים חיצוניים

* 

קטגוריה:הודו: גאוגרפיה
קטגוריה:פקיסטן: גאוגרפיה
קטגוריה:דרום אסיה
יירן די מיליוס

**יירן די מיליוס** (בדנית: **Jørgen de Mylius**; נולד ב-5 במרץ 1946) הוא מנחה טלוויזיה דני.

## ביוגרפיה
די מיליוס נולד בפרדיקסברג שבדנמרק. לאחר סיום התיכון למד עיתונאות.

ב-1963 החל לעבוד ברדיו הציבורי של DR. הוא הגיש מספר תוכניות ובנוסף שימש ככתב הרשת בארצות הברית, בצרפת ובלוקסמבורג.

ב-1977 עבר לעבוד באגף הטלוויזיה של הרשת, וב-1978 הנחה לראשונה את "Dansk Melodi Grand Prix", תחרות קדם-האירוויזיון של דנמרק. לאחר מכן הנחה את התחרות פעמים נוספות.

הוא שימש באופן קבוע כפרשן הטלוויזיה הדנית של תחרות האירוויזיון. באירוויזיון 1980 הציג את השיר הדני בתחרות, ובאירוויזיון 2006 הציג את תוצאות הניקוד של דנמרק.

בין 1990–1991 הוא למד קולנוע באוניברסיטת קליפורניה בלוס אנג'לס.

הוא כתב ביוגרפיות של מספר מוזיקאים, בהם אלביס פרסלי.

ב-2008 זכה בפרס מטעם "איגוד הפזמונאים הדני".

## קישורים חיצוניים

* 

## הערות שוליים

קטגוריה:מנחי טלוויזיה דנים
קטגוריה:דנים שנולדו ב-1946
נקאי סנוריטה

130px|ממוזער|נקאים בערוגת קלפ
**נקאי סנוריטה** (שם מדעי: *Oxyjulis californica*) הוא מין של דג גרם יחידי בסוגו ממשפחת השפתוניים החי לחופי מערב ארצות הברית במימי האוקיינוס השקט באזור שבין קליפורניה לבאחה קליפורניה, מקסיקו ומצוי גם ליד האי סדרוס.
## מאפיינים
שפתון זה מגיע לאורך 25 ס"מ בממוצע וצורתו דמוית-סיגר בצבעי חום-ברונזה עם צידיים צהובים עד כתומים ובטן לבנה. הזנב דק ובעל כתם שחור לאורכו. השפתון בעל שפתיים צרות בעלות שינים חזקות המשמשות לגירוד יצורים קטנים החיים בערוגות הקלפ הקליפורני.

דג זה חי במים הקרירים הקרובים לחופים של קליפורניה ומקסיקו ביערות קלפ המכילים יצורי ים רבים. הוא מצוי עד לעומק 73 מטר אך נפוץ יותר בעומק של 20 מטרים בלבד. דג זה מרחף בין האצות בחבורות קטנות אך כשהוא מוטרד הוא יורד ומתחפר בקרקעית. בלילה הוא צולל לקרקעית ושם מתחפר עד לראשו.

הדג ניזון ממיני דגים קטנים, דיונונים, חלזונות, סרטנים, צדפות ותולעים ימיות שונות ובכמויות קטנות גם אצות. הנקאי בדומה לדגי הנקאי הטרופיים משמש כמנקה הדדי המנקה מטפילים של יצורי ים גדולים יותר בעיקר ממכסי זימיהם, בין השאר: טחן קליפורני, דקר הקלפ, גריבלדי, דג שמש מגובשש, סטראולפיס גיגאס, הדגים: *Atherinopsis californiensis*, * Atherinops affinis*, כרומית פנקטיפיניס (*Chromis punctipinnis*) והאלמוגיות *Girella nigricans* ו-*Medialuna californiensis*.

הוא עצמו משמש טרף לורדונים: ורדון בוקאצ'ו (*Sebastes paucispinis*) וורדון קונסטלטוס (*Sebastes constellatus*) ודקר הקלפ אך עקב ההדדיות ביניהם הטריפה מתרחשת לעיתים נדירות ובעיקר לצעירים. טורפים נוספים כוללים את קורמורן ברנט (*Phalacrocorax penicillatus*) וארי ים קליפורני. דג זה אינו מצוי בסכנת הכחדה גדולה והוא אינו נידוג כמעט עקב הרגלו לצלול עמוק אל בין סלעים, שם הוא פוגע בקרסים ובחכות. הבשר שלו זול מאוד.

## קישורים חיצוניים

## הערות שוליים

קטגוריה:שפתוניים
קטגוריה:מקריני סנפיר יחידים בסוגם
קטגוריה:טקסונים שתוארו בידי אלברט גינטר
קטגוריה:בעלי חיים שתוארו ב-1861
קטגוריה:דגי מפרץ קליפורניה
סטראולפיס גיגאס

**בס ענק** (שם מדעי: *Stereolepis gigas*) הוא מין של דג גרם גדול ממשפחת הצינוניים המזכיר מין של דקר (בעבר השתייך למשפחת הדקריים) והוא המין הגדול במשפחתו. הוא חי לחופי מערב אמריקה הצפונית בצפון האוקיינוס השקט ומצוי כיום בסכנת הכחדה חמורה עקב דיג יתר.

מין זה יכול להגיע לאורך מרבי של 2.5 מטרים ולמשקל 250 ק"ג ובספר מ-1910 נכתב שפרט אחד הגיע למשקל 360 ק"ג. דגים אלה מגיעים לבגרות בגיל 11–12 שנה ויכולים להגיע לגיל 75 שנה או אף יותר, עד 100 שנה. צבע הדג אפור-בהיר עם כתמים חומים ושחורים. הוא בעל ראש עם פה גדול ושפתיים בשרניות ובעל סנפירים רחבים בעלי מספר אונות מחודדות.

הוא חי במימיו הקרירים של חופי קליפורניה ממפרץ הומבולדט בצפון עד למפרץ קליפורניה שלחופי מקסיקו בדרום. הוא חי באזורים רדודים המוקפים ביערות קלפ או בשוניות סלעים. דג זה הוא טורף שלמרות גודלו יכול להאיץ במהירות כדי לרדוף אחרי טרף ולעיתים נודד גם הרחק מהחופים. הוא ניזון ממיני דגים שונים כמו אנשובי, מקרל, בוניטו, מיני רעפנוניים, לברקיים ומשפתנים ראשתנים ומגוון בסרטנים.

דג זה היה נפוץ בעבר אך במאה ה-19 החלו לדוג אותו בכמויות מסחריות ולמטרות ספורט, מה שגרם להתמעטות גורפת שלו. כיום הוא מוגן בחוק החל מ-1982 אך הוא מתאושש לאט. מעריכים כי 500 פרטים חיים כיום, מהם 40–50 פרטים מגיעים להתרבות באי סנטה קטלינה.

## קישורים חיצוניים

## הערות שוליים

קטגוריה:בעלי חיים שתוארו ב-1859
קטגוריה:טקסונים שתוארו בידי ויליאם אורייל איירס
קטגוריה:ערכים שבהם תבנית בריטניקה אינה מתאימה
קטגוריה:צינוניים
קטגוריה:מגה-פאונה של האוקיינוס השקט
קטגוריה:דגי מפרץ קליפורניה
הצעצועים שעיצבו אותנו

**הצעצועים שעיצבו אותנו** (באנגלית: **The Toys That Made Us**) היא תוכנית טלוויזיה דוקומנטרית אמריקאית, אשר נוצרה על ידי בריאן וולק-ווייס. הסדרה בוימה על ידי טום סטרן ובריאן וולק-ווייס, ונכתבה על ידי דונלד איאן בלאק. הסדרה שודרה לראשונה בכל הפלטפורמות של נטפליקס (ביניהן ישראל) ב-22 בדצמבר 2017. הסדרה מתמקדת בהיסטוריה של קווי צעצועים חשובים שנוצרו במהלך השנים. כיום יש לסדרה 3 עונות ו-12 פרקים באורך 43–51 דקות. שפת המקור של הסדרה היא אנגלית.

## תקציר הסדרה
בכל פרק בסדרה, מציגים את האנשים שמאחורי זיכיונות הצעצועים האיקוניים ביותר בהיסטוריה. המומחים מדברים על עלייתן, נפילתן, ועל יצירותיהם השוות מיליארדים.

## שידור הסדרה

## פרקי הסדרה
### עונה 1

### עונה 2

### עונה 3

## קישורים חיצוניים

## הערות שוליים

קטגוריה:סדרות טלוויזיה אמריקאיות
קטגוריה:סדרות טלוויזיה תיעודיות של נטפליקס
קטגוריה:צעצועים
קטגוריה:סדרות טלוויזיה אמריקאיות שעלו לשידור בשנת 2017
מיס סקנדינביה

**מיס סקנדינביה** הייתה תחרות יופי לנשים מרחבי סקנדינביה.

ב-1961 נערכה לראשונה תחרות "מיס צפון" ברייקיאוויק בה התמודדו חמש מתמודדות, מתמודדת אחת מכל חמש מדינות סקנדינביה (שוודיה, נורווגיה, דנמרק, איסלנד ופינלנד).

בשנת 1963 נערכה התחרות בהלסינקי ולראשונה בשם "מיס סקנדינביה". 

מ-1964 החלו להתמודד בתחרות שתי מתמודדות מכל מדינה.

ב-2005 אורגנה התחרות בפעם האחרונה וב-2006 חדלה להתקיים עקב התאחדותה עם תחרות "מיס הים הבלטי", בה מתמודדות בנות ממדינות הגובלות בים הבלטי.

רשת השידור הציבורית של פינלנד "Yle" שידרה את התחרות ולקחה חלק פעיל בארגונה.

ב-1964 ו-1965 לניטה אייריסטו הנחתה את התחרות.

## קישורים חיצוניים
* http://lempimissit.suntuubi.com/?cat=393
* https://archive.today/20130630025830/http://www.pageantopolis.com/Int_past/Sk_2002.htm

## הערות שוליים

קטגוריה:סקנדינביה
קטגוריה:תחרויות יופי לנשים
קטגוריה:נשים באירופה
אווה פרולינג

**אווה פרולינג** (בשוודית: **Ewa Fröling**; נולדה ב-9 באוגוסט 1952) היא שחקנית שוודית.

## ביוגרפיה
פרולינג נולדה בסטוקהולם ולמדה באקדמיה השוודית לתיאטרון במאלמה.

מ-1977 ועד 1988 שיחקה בתיאטרון המלכותי של שוודיה  שם הופיעה בין היתר במחזה "Heliga Johanna från slakthusen" של ברטולט ברכט.

בשנת 1981 גילמה אישה העוברת הפלה בסרט סלי והחופש .

ב-1982 התפרסמה כששיחקה בסרט פאני ואלכסנדר.

בשנת 1983 הופיעה בסרט "Happy We"  של הבמאי לאסה הלסטרם על חברים המתאחדים ביניהם לאחר שלא התראו שבע עשרה שנה.

ב-1987 שיחקה בסרט ההרפתאות "Jim & Piraterna Blom"  לצד סטלאן סקארסגארד.

ב-1993 היא שיחקה בסרט "Sista dansen" בו שיחקו גם אנלי אלהנקו וסטלאן סקארסגארד.

בשנת 2001 שיחקה בסרט המתח "Deadline"  לצד הלנה ברגסטרום.

ב-2004 דיבבה בדיבוב השוודי של הסרט משפחת סופר-על.

בתה היא השחקנית טילדה פרולינג.

## קישורים חיצוניים

* 

* 

## הערות שוליים

קטגוריה:שחקניות קולנוע וטלוויזיה שוודיות
קטגוריה:מדבבות שוודיות
קטגוריה:שוודיות שנולדו ב-1952
קטגוריה:שוודים שנולדו ב-1952
פרדריק רייס

**פרדריק רייס** (בצרפתית: **Frédérique Ries**; נולדה ב-14 במאי 1959) היא פוליטיקאית בלגית.

## ביוגרפיה
רייס סיימה ב-1981 לימודי כלכלה ועיתונאות באוניברסיטת לייז'.

ב-1981 החלה לעבוד ברדיו בתפקיד ניהולי, ב-1984 עברה לעבוד ב-RTL, רשת השידור של לוקסמבורג כמפיקה ומגישה.

מ-1985 ועד 1987 מסרה את תוצאות הניקוד של לוקסמבורג באירוויזיון.

מ-1987 ועד 1998 הייתה מגישת חדשות ועורכת בתחנת הטלוויזיה הבלגית "RTL-TVI".

ב-1999 הצטרפה לרשימה של מפלגת "Mouvement Réformateur" והתמודדה בבחירות לפרלמנט האירופי ולאחר הבחירות נבחרה לשש כחברה בו, היא הייתה פעילה בנושאים של בריאות ובטיחות מזון.

בפברואר 2004 התמנתה תקופה קצרה בממשלת בלגיה כשרה לעניינים אירופאים, היא הפסיקה לשמש בתפקיד זה ביוני באותה שנה בעת שנבחרה בפעם השנייה לפרלמנט האירופי. נכון לשנת 2019 היא חברה בפרלמנט האירופי.

## קישורים חיצוניים

* 

* דף באתר של הפרלמנט האירופי

## הערות שוליים

קטגוריה:פוליטיקאיות בלגיות
קטגוריה:חברי הפרלמנט האירופי מטעם בלגיה
קטגוריה:ילידות 1959
קטגוריה:בלגים שנולדו ב-1959
מערב ארצות הברית

ממוזער|שמאל|350px|חלוקת ארצות הברית לאזורי מפקד
**מערב ארצות הברית** (באנגלית: **Western United States**), המכונה בדרך כלל "**המערב**" (The West), הוא אזור הכולל את 13 המדינות המערביות של ארצות הברית. זהו אחד האזורים המגוונים ביותר בארצות הברית מבחינה גאוגרפית ומבחינה תרבותית.

מבחינה היסטורית, תחום אזור "המערב" השתנה באופן ניכר לאורך השנים. בעוד שבמאה ה-18 הגבול המערבי ביותר של ארצות הברית עבר באזור האפלצ'ים, ארצות הברית התרחבה מערבה באופן ניכר במהלך המאה ה-19 ובעקבות כך גם ההגדרה של התחום של אזור "המערב" השתנה באופן ניכר כאשר נכללו באזור זה גם אזורים המגיעים עד לאזור האוקיינוס השקט, ובהמשך נכללו גם איים באוקיינוס השקט.

כיום, אזור מערב ארצות הברית הוא אחד מארבעת אזורי מפקד האוכלוסין של ארצות הברית והוא כולל את המדינות אלסקה, אריזונה, קליפורניה, קולורדו, הוואי, איידהו, מונטנה, נבדה, ניו מקסיקו, ויומינג, יוטה, וושינגטון ואורגון.

## גאוגרפיה
האזור כולל מגוון רחב של אזורים גאוגרפיים: מהטונדרה של אלסקה, המדבריות הצחיחות של אריזונה ונבדה, יערות הגשם השופעים של אזור הפסיפיק נורת' וסט, ואת אזור הרי הרוקי. אתרי טבע איקוניים באזור מערב ארצות הברית כוללים בין היתר את הגרנד קניון, הפארק הלאומי יוסמיטי והפסגות הוולקניות של רכס קסקייד.

## כלכלה
לאזור חשיבות כלכלית עצומה לכלכלת ארצות הברית. לקליפורניה לבדה יש את הכלכלה הגדולה ביותר בהשוואה לכל יתר המדינות בארצות הברית והיא מהמדינות המובילות בעולם מבחינת תעשיית הטכנולוגיה שפועלת בתחומה, שמרכזה בעמק הסיליקון, ותעשיית הבידור שפועלת בתחומה, שמרכזה בהוליווד. ויומינג ואלסקה הפכו לאורך השנים גם לבעלי חשיבות רבה לכלכלה האמריקנית בשל קידוחי הנפט שמבוצעים בתחומיהן.

## דמוגרפיה
לפי מפקד האוכלוסין של שנת 2006 אזור מערב ארצות הבריתכ כלל 69,355,643 תושבים. אזור כולל הן את המדינה הכי מאוכלסת בארצות הברית (קליפורניה) והן את המדינה הכי פחות מאוכלסת בארצות הברית (וויומינג). אזורי המטרופולין הגדולים ביותר במערב ארצות הברית כוללים את אלו של לוס אנג'לס, פיניקס, סן פרנסיסקו, סיאטל ודנבר.

במדינות מערב ארצות הברית מספר רב של מיעוטים אתניים. שלוש מארבע המדינות בהן האוכלוסייה הלבנה אינה מהווה רוב הן: הוואי, קליפורניה וניו מקסיקו. במדינות הללו ישנם ריכוזים גדולים של אוכלוסיות ממוצא היספני, אסייתי וכמו גם אוכלוסיות ילידים גדולות. עם השנים הפך אזור מערב ארצות הברית ליעד מרכזי עבור מהגרים, ובמיוחד למהגרים רבים במיוחד ממדינות אמריקה הלטינית ומאסיה, כאשר חלקם הגדול עבר לגור במדינות קליפורניה, אריזונה ונבדה. הנהירה של המהגרים לאזור תרמה באופן מהותי לצמיחה התרבותית והכלכלית של האזור.

### המטרופולינים הגדולים ביותר
להלן רשימת המטרופולינים הגדולים ביותר באזור מערב ארצות הברית אשר מכילים מעל ל-500,000 תושבים על סמך נתוני מפקד האוכלוסין של שנת 2020:

## גלריית תמונות

קובץ:Downtown Los Angeles California.jpg|לוס אנג'לס היא העיר הגדולה ביותר במערב ארצות הברית
קובץ:Grandcanyon_view5.jpg|גרנד קניון
קובץ:Wonder_Lake_and_Denali.jpg|הר דנאלי באלסקה
קובץ:Na_Pali_Coast,_Kauai,_Hawaii.jpg|הוואי
קובץ:Big Sur Coastline.jpg|חופי ביג סאר בקליפורניה


## קישורים חיצוניים

* 
* 

## הערות שוליים

קטגוריה:ארצות הברית: אזורים
__noTOC__
סת' פרנצמן

**סת' פרנצמן** (באנגלית: **Seth J. Frantzman**, נולד ב-1981 בארצות הברית) הוא עיתונאי ישראלי, חבר מערכת הג'רוזלם פוסט ואנליסט המזרח התיכון בעיתון זה. מבקר ספרות, פובליציסט ובעל טור. מאמריו הופיעו ומופיעים גם בשורה ארוכה של עיתונים וכתבי עת אחרים, כמו הפורוורד, The Spectator*, *juedische-allgemeine*, *The National Interest, *The Moscow Time, [[National Review]]* ועוד, רשתות כמו אל ג'זירה באינטרנט, ואתרי אינטרנט כמו פורום המזרח התיכון, אתר מידה, *The Algemeiner* ועוד. ד"ר לגאוגרפיה (מהאוניברסיטה העברית) ועמית במכון ירושלים לחקר שווקים.

## קורות חיים
נולד ב-1981 במיין, ארצות הברית. אביו היה צאצא למהגרים יהודים מאודסה ואימו נולדה למשפחה יהודית ממסצ'וסטס. סיים תואר ראשון באוניברסיטת אריזונה וכבר אז התבטאה ברבים השקפתו השמרנית בחיים, כשייסד בקמפוס מועדון סטודנטים רפובליקני. הגיע לראשונה לישראל ב-2002 ועלה סופית ב-2007. כאן הצטרף למכון ירושלים לחקר שווקים כעמית מדיה ולתקופה מסוימת גם למרכז הבינתחומי הרצליה כעמית מחקר. עבד כמרצה באוניברסיטת אל קודס המזרח ירושלמית ובמקביל המשיך בלימודיו באוניברסיטה העברית וסיים בה תואר שני ודוקטורט בגאוגרפיה.

בגיל 27 תמצת את השקפת עולמו המלווה אותו עד היום במאמריו הרבים: "אסלאמיזם הוא הסכנה הגדולה ביותר הנשקפת כיום למערב. ובטוויסט מוזר של הגורל, יכול להיות שזה גם מה שמגיע למערב".

בספטמבר 2019 יצא לאור בהוצאת גפן ספרו **After Isis:: America, Iran and the Struggle for the Middle East**.

## מדגם מאמרים
* מבחר ביקורות ספרים, באתר Jewish Book Council
* [מאמרים אחרונים ב[ג'רוזלם פוסט]]
* מאמרים באל ג'זירה
* מאמרים ב-The Spectator
* מאמרים ב-The Forward
* מאמרים ב-The National Interest
* מאמרים ב-The Moscow Times
* מאמרים ב-The Algemeiner
* מאמרים ב-The National Review
* [מאמרים באתר [מידה (אתר אינטרנט)|מידה]]

## ראו גם
* דניאל פייפס
* בוראק בקדיל

## קישורים חיצוניים
* על סת' פרנצמן, באתר הג'רוזלם פוסט

## הערות שוליים

קטגוריה:בעלי טור ישראלים
קטגוריה:עיתונאים ישראלים
קטגוריה:סגל הג'רוזלם פוסט
קטגוריה:סגל מידה
קטגוריה:מבקרי ספרות ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:יהודים אמריקאים
קטגוריה:עולים בשנות ה-2000
קטגוריה:ישראלים ילידי ארצות הברית
קטגוריה:ישראלים שנולדו ב-1981
קטגוריה:אמריקאים שנולדו ב-1981
באטמן: איש הקרח

**באטמן: איש הקרח** (באנגלית: **Batman & Mr. Freeze: SubZero**) הוא סרט גיבורי על מונפש אמריקאי משנת 1998 המבוסס על הקומיקס באטמן מבית DC קומיקס, והוא סרט ספין אוף השני לבאטמן: איש העטלף. את הסרט ביים בויד קירקלנד ודיבבו אותו קווין קונרוי בתפקיד באטמן ומייקל אנסרה בתפקיד מיסטר פריז.
סיפור הסרט מציג את ניסיונו של **מיסטר פריז** לרפא את אשתו הקפואה נורה. הסרט דובב לעברית בשם בשנת 1999.

## עלילה
לאחר מאבק עם באטמן, מיסטר פריז מוצא בית חדש לו ולאשתו הקפואה בקוטב הצפוני, הוא מצרף אליו אינואיטי צעיר ושני דובי קוטב, אך אז מצבה של נורה מתדרדר קשות כשצוללת המתנגשת בקרח תחתיו, לאחר שמיסטר פריז מקפיא את אנשי הצוללת בתור נקמה הוא חוזר לגות'אם סיטי ופונה לעמיתו ד"ר גרגורי בלזון שמחווה את דעתו שעל נורה לעבור השתלת איברים דחופה אך עקב סוג הדם הנדיר שלה אין תורמים מתאימים, מיסטר פריז מצהיר שאין לו כל בעיה להשתמש בתורמת חיה אף אם התרומה עלולה לגרום למות התורמת, על מנת למנוע מן הד"ר לסרב הוא משחד אותו בסכום כסף רב שיכסה את חובותיו.

מיסטר פריז חוטף את ברברה גורדון ומעביר אותה למתקן קידוח נפט בקוטב ומתחיל בפעולות לקראת ההשתלה בעוד שבאטמן ורובין טסים בבאטוינג על מנת לחלץ את ברברה. במהלך העימות ביניהם גורם בטעות דר בלזון שרפה במתקן, וכאשר מיסטר פריז דורש ממנו לבצע את ההשתלה בכל אופן, בוגד בו הד"ר ונמלט אך ספינתו נמחצת תחת הריסות המתקן.

בהמשך הקרב נשברת רגלו של מיסטר פריז אך הוא אומר לבאטמן להציל את נורה אשתו ואת האינואיט הצעיר, ולאחר כך נופל לכאורה אל מותו. באטמן והשאר נמלטים בזמן מן האסדה המתפוצצת.
בסצנה האחרונה של הסרט ניתן לראות את מיסטר פריז שבסופו של דבר שרד, יחד עם דוביו צופה מאושר בהודעת התקשורת על כך שחברת ויין אנטרפרייזס מימנה וביצעה השתלה איברים באשתו.

## צוות שחקנים ומדבבים

## ביקורות
לאחר צאתו קיבל הסרט דירוג גבוה: באתר Rotten Tomatoes קיבל הסרט דירוג של 92%, ונחשב לסרט הטוב ביותר של באטמן עד לצאת הסרט באטמן: מתחת לברדס האדום שקיבל 100%.
במגזין TV GUIDE נכתב ש״הסרט מהנה יותר ופחות קאמפי מאשר סרט הלייב אקשן של ג'ואל שומאכר״. במגזין הוסיפו כי ״על אף שזהו ללא ספק סרט ילדים, עדיין יש בו מספיק סצנות שישמרו על הצופים המבוגרים משועשעים.

היה אף תכנון להוציא המשך לסרט על באטמן עם ארקהם, שבסוף בוטל לטובת הסרט באטמן הדור הבא: שובו של הג'וקר, אך הרעיון של הסרט נוצל לטובת הסדרה המוצלחת של חברת Rocksteady באטמן: ארקהם.

## קישורים חיצוניים

* Batman & Mr. Freeze: SubZero @ BYTB: Batman Yesterday, Today and Beyond

## הערות שוליים

קטגוריה:סרטי 1998
קטגוריה:סרטי הנפשה אמריקאיים משנת 1998
קטגוריה:סרטי הנפשה אמריקאיים
קטגוריה:באטמן: סרטי הנפשה
קטגוריה:סרטי אנימציה של DC קומיקס
קטגוריה:סרטי פעולה אמריקאיים
קטגוריה:סרטי גיבורי-על
קטגוריה:האחים וורנר הנפשה: סרטים
קטגוריה:סרטי אנימציה שיצאו ישירות בפורמט לצפייה ביתית